เรื่องร้องเรียน: ปกติ บริเวณซอยรามคำแหง 23 จะมีทางม้าลายให้ประชาชนเดินข้ามถนน ประมาณอย่างต่ำ 3 อาทิตย์ก่อนหน้านี้ มีการทำถนนราดยางมะตอย ทำให้เส้นทางม้าลายหายไป และจนถึงตอนนี้ ก็ไม่มีเจ้าหน้าที่มาตีเส้นทางม้าลายกลับมา ทำให้เวลาเดินข้ามถนน รถยนต์วิ่งเร็วมาก ไม่ชะลอรถให้คนข้ามถนน จะข้ามถนน ต้องรีบวิ่งข้ามเพราะกลัวรถชน หรือรอจนไม่มีรถยนต์ระยะใกล้ๆ ถึงจะเดินข้ามได้ ขอให้ผู้ว่าชัชชาติช่วยมอบหมายให้เจ้าหน้าที่มาตีเส้นทางม้าลายคืนด้วยค่ะ ขอบคุณมากค่ะ
การดำเนินการของเจ้าหน้าที่: โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์)  ได้ดำเนินการตีเส้นทางท้าลายเรียบร้อยแล้ว จะจะทยอยตีเส้นจราจรส่วนที่เหลือให้แล้วเสร็จ ในนามโครงการรถไฟฟ้าสายสีส้ม ต้องขออภัยในความไม่สะดวก ในช่วงการก่อสร้างที่ผ่านมา และ ขอขอบคุณเป็นอย่างยิ่งที่ให้ข้อเสนอแนะ
ความเห็นของผู้แจ้ง: ขั้นตอนในการแจ้งเรื่องสะดวกดีมากค่ะ และมีการแจ้งความคืบหน้าของการดำเนินการให้ทราบเป็นระยะ แต่ว่าการตีเส้นทางม้าลายใช้เวลารอระยะหนึ่งเลย  คือ 1 เตือน ถ้าเร็วกว่านี้จะดีมากๆ ค่ะ เพราะเป็นเรื่องความปลอดภัย แต่ขอบคุณหน่วยงานผู้เกี่ยวข้องทุกท่านมากที่ช่วยติดตามและแก้ไข จนได้ทางม้าลายกลับคืนมาค่ะ 🙏🏻
พื้นที่: แขวงหัวหมาก เขตบางกะปิ กรุงเทพมหานคร